open-index/open-wikipedia-markdown huggingface dataset:
Aljoša Buha

**Aljoša Buha** (Ljubljana, 4. januar 1962 – Jablanica, 18. septembar 1986.) bio je bosanskohercegovački i jugoslavenski muzičar, basista sarajevske rok grupe Crvena jabuka.

Odrastao je na Pišću u Zenici i stanovao u istoj zgradi gdje i bubnjar Darko Jelčić - Cunja. Poznavao je engleski jezik i radio kao prevodilac za vrijeme zimskih olimpijskih igara u Sarajevu. Prevodio je i tekstove na slovenski. Nakon završetka gimnazije u Zenici, počinje da studira na Filozofskom fakultetu u Sarajevu i odlazi u vojsku. Bio je stalni saradnik trećeg programa Radio Sarajevo.

Muzikom se bavio još od osnovne škole, a svirao je u gimnazijskom bendu kao i u bendu *Flota* zajendno sa Cunjom. Nakom *Flote* svirao je u bendu *Kongres* i sa njima učestvovao u snimanju prve ploče "Zarjavele trobente", koji je objavio sarajevski Diskoton 1984. Na poziv Cunje 1985. prelazi u bend *Crvena jabuka* prilikom njihovog osnivanja. Zajedno sa njima učestvuje u snimanju prvog albuma 1986. godine. Preminuo je 18. septembra 1986. u saobraćajnoj nesreći kod Jablanice na putu za koncert koji je trebao biti u Mostaru, zajedno sa Draženom Ričlom - Zijom. Sahranjen je u Zenici na groblju u Crkvicama, pored svoje majke koja je umrla za vrijeme njegovog života. 
 

## Reference 
## Vanjski linkovi 
* Sinanović, Edin. "Sjećanje na zeničkog muzičara Aljošu Buhu, člana grupe Crvena jabuka". *Zenicainfo*. 18. 9. 2019.

Kategorija:Rođeni 1962.
Kategorija:Umrli 1986.
Kategorija:Bosanskohercegovački muzičari
Kategorija:Basisti
Kategorija:Biografije, Ljubljana
Kategorija:Crvena jabuka
Kategorija:Jugoslavenski muzičari
Ivan II, kralj Kastilje

mini|300px|desno|Grob Ivana II

**Ivan II** (6. mart 1405 - 20. juli 1454) vladao je kralj Kastilje od 1406. do 1454. Bio je sin kastiljskog kralja Henrika III i Katarine Lankasterske, koja je bila praunuka engleskog kralja Edvarda III i unuka kastiljskog kralja Petra.

Dana 25. decembra, kao jednogodišnja beba, naslijedio je očevu krunu. Naslijedio je prava na krunu i Petra i Henrika II. Regenti su mu bili majka i amidža Ferdinand, a nakon Ferdinandove smrti Katarina ostaje jedini regent sinu, sve do svoje smrti 1418.

Godine 1418. ženi svoju rodicu, Mariju Aragonsku. Iz njihovog se braka rodilo četvero djece, ali je samo jedan sin, budući kralj Henrik IV, preživio do punoljetnosti. Marija Aragonska umire 1445. godine, a Ivan ženi Izabelu Portugalsku, koja mu rađa kćer Izabelu i sina Alfonsa.

Donio je diskriminirajuće zakone kojima je Jevrejima uskratio administrativne pozicije. Ovim je zakonima Jevrejima propisana posebna odjeća, da bi se razlikovali od katolika.

Iako je uspio ostati na tronu 49 godina, Ivan je bio slab vladar, podložan uticajima ljudi oko njega. Među ljudima koji su Ivana koristili kao marionetu za upravljenje Kastiljom bili su njegov vojskovođa, Alvaro de Luna, i druga supruga, Izabela Portugalska. Izabela ga je nagovorila da otpusti Alvara, sposobnog i vrijednog vojskovođu, a zbog tog čina će žaliti ostatak života.

Kategorija:Kraljevi Kastilje
Kategorija:Prinčevi od Asturije
Kategorija:Trastámare
Henrik III, kralj Kastilje

**Henrik III** (4. oktobar 1379 - 25. decembar 1406), poznat i kao **Henrik Paćenik**, bio je kralj Kastilje. Sin je Ivana I i Eleonore Aragonske. Oca je naslijedio 9. oktobra 1390.

Rođen je u Burgosu, glavnom gradu kraljevine Kastilje. Prije nego je postao kralj, bio je princ od Asturije, što ga je označavalo kao prijestolonasljednika, i prvi je nosilac te titule. Na tron je sjeo sa jedanaest godina, a vlast preuzeo sa četrnaest. U njegove zasluge spada međusobno pomirenje plemstva i povratak kraljevske moći. za vrijeme njegove vladavine kastiljski su brodovi u više navrata pobijedili engleske, a uništena je i velika gusarska luka u Sjevernoj Africi. Godine 1402. započeo je kolonizaciju Kanarskih ostrva.

Godine 1388. oženio je Katarinu Lankastersku, kćerku Konstancije, kćerke zbačenog kastiljskog kralja Petra Okrutnog. Ovim je brakom završen dinastijski konflikt, a kuća Trastámara je ujedinjena. Imali su dvije kćerke, buduću aragonsku kraljicu Mariju koja je do bratovog rođenja bila prestolonasljednica i princeza od Asturije i Katarinu, te sina Ivana. Dogovorio je brakove sve svoje djece s djecom svog brata Ferdinanda.

Umro je 25. decembar 1406. Kako je sin Henrika i Katarine, Ivan, imao tek godinu dana kada je Henrik umro, Katarina je obavljala dužnost regenta zajedno s Henrikovim bratovom Ferdinandom.

Kategorija:Kraljevi Kastilje
Kategorija:Prinčevi od Asturije
Kategorija:Trastámare
Sanela Redžepagić

**Sanela Redžepagić** (1971 - 3. juli 2008) bila je bosanskohercegovačka operska pjevačica.

## Biografija 
Rođena je 1971. u Zenici. Srednju muzičku školu započela je u klasi prof. Branke Stahuljak, a završila u Beogradu u klasi prof. Doroteje Cestnik - Spasić. Diplomirala je 2002. na Muzičkoj akademiji u Sarajevu, u klasi prof. Paše Gackić. Dobitnica je i nagrade na takmičenju mladih muzičara Srbije, a na nivou bivše Jugoslavije 2 nagrade.

Održala je pet solističkih koncerata u Sloveniji i Bosni i Hercegovini. U decembru 2002. je nastupila sa Sarajevskom filharmonijom kao solistica, a u aprilu iste godine sa orkestrom Haydn iz Italije.

Usavršavala se kod profesorice Kammersängerin Olivere Miljaković. U decembru 2002. pjevala je na koncertu u SAD (New York) kao predstavnik mladih umjetnika Bosne i Hercegovine pri Ujedinjenim nacijama, a 2003. na koncertu Srebrenica-New York u oratoriju *Srebrenički inferno*, kompozitora Đele Jusića.

Preminula je u Milanu 3. jula 2008. u 37. godini života nakon teške bolesti.

## Fondacija "Sanela Redžepagić" 
Roditelji i sestra Sanele Redžepagić, su 2009. godine osnovali istoimenu Fondaciju, kao uspomenu na ovu umjetnicu.

Osnovni cilj Fondacije jeste: "... da se brine o ženama u Bosni i Hercegovini, da se pravovremeno podvrgavaju preventivnim pregledima na rak dojke, te blagovremeno i kvalitetno liječe i uspješno rehabilitiraju."

Kao prioritetne ciljeve, Fondacija navodi:
* Pokretanje aktivnosti edukacije žena svih uzrasta o ispravnom i redovitom samopregledu dojki i osvješćavanju žena za brigu o vlastitom zdravlju s osnovnim ciljom PREVENCIJOM DO ZDRAVLJA.
* Animiranje žena u odabiru zdravstvene ustanove za liječničke preglede i liječenje
* Kontinuirano praćenje liječenja žena oboljelih od raka dojke i pruženje pomoći koja im bude potrebna.
* i druge

## Uloge u operama 
Od 1992. - 1997. bila je članica ansambla Slovenskog Narodnog Gledališča Opera in Balet Ljubljana (Slovenija), gdje je pohađala operski studio kod mentora Božene Glavak. U Ljubljanskoj operi ostvarila je uloge: Kraljica u operi "Sneguljčica" od Bojana Adamiča, Mercedes u operi Georgesa Bizeta - "Carmen)", Flora u operi "La Traviata" od Verdija, Fenena u operi "Nabucco" od Verdija, Karolka u operi "Jenufa" Leoša Janacheka. U Sarajevskoj operi ostvarila je uloge u predstavama i nastupe na koncertima: "Cavalleria rusticana" od Pietra Mascagnija, (Mamma Lucia), Proljeće u operi, "Kneginja čardaša" predstava od Kalmana (Kontesa Stasi), "Figarov pir" od Mozarta (Cherubino), "Nabucco" od Verdija (Fenena), "Srebreničanke".

## Vanjski linkovi 
* https://web.archive.org/web/20100705053521/http://www.radiosarajevo.ba/content/view/29048/182 Fondacija Sanela Redžepagić: Memorijalni koncert u BNP Zenica (VIDEO); www.radiosarajevo.ba
## Reference 
Kategorija:Biografije, Zenica
Kategorija:Rođeni 1971.
Kategorija:Umrli 2008.
Kategorija:Bosanskohercegovački muzičari
Redžepagić, Sanela
Hloramfenikol

**Hloramfenikol** (*Chloramphenicol*) je antibiotik širokog spektra, koji djeluje na: veliki broj gram-pozitivnih i gram-negativnih bakterija, spirohete, rikecije, hlamidije i mikoplazme. Hloramfenikol u terapijskim koncentracijama djeluje bakteriostatski, sprečavajući sintezu proteina u bakteriji. Dobija se iz bakterije *Streptomyces venezuelae* a koristi se u praksi od 1949.

To je prvi antibiotik koji je proizveden sintetički u velikim količinama.
mini|Čisti **Hloramfenikol**
## Reference 
## Vanjski linkovi 
* https://web.archive.org/web/20150711033900/http://www.drugs.com/international/chloramphenicol.html
* https://www.ncbi.nlm.nih.gov/pmc/articles/PMC253795

Kategorija:Antibiotici
Kategorija:Dioli
Kategorija:Karcinogene grupe 2A po IARC
Kategorija:Otologici
Henrik II, kralj Kastilje

**Henrik II** (13. januar 1334 - 29. maj 1379), prije krunidbe bolje poznat kao **Henrik Trastámara**, vladao je od 1369. do 1379. kao kralj Kastilje i Leona.

Rođen je kao vanbračni sin kralja Alfonsa XI i njegove ljubavnice, Leonor Núñez de Guzmán, te tako polubrat kralja Petra.

Henrik je udaljio Petra od trona prvi put 1366, ali se Petar vratio na vlast već sljedeće godine. Henrik je zatim opet, u bici kod Montiela, pobijedio i pogubio Petra 1369. Novi kralj Kastilje objavio je rat Portugalu i Engleskoj, te tako uzeo učešće u Stogodišnjem ratu. Veći dio svoje vladavine morao se boriti sa Ivanom od Ghenta, sinom Edvarda III Engleskog, koji je želio na kastiljski tron postaviti svoju drugu suprugu, Konstanciju, kćerku kralja Petra.

Dana 27. jula 1350. Henrik je oženio Juanu Manuel, koja mu je 1358. rodila sina Ivana.

Henrik I je počeo sa progonima španskih Jevreja i muslimana kao političkim sredstvom. On je time doveo do kraja miran i harmoničan život stanovnika pred-španskih kraljevstava. Sto godina kasnije, kada na tron dođe njegova praprapraunuka Izabela I, novonastala Inkvizicija u potpunosti "čisti" Pirinejsko poluostrvo od semitskih naroda.

Kategorija:Kraljevi Kastilje
Kategorija:Trastámare
Ivan I, kralj Kastilje

**Ivan I** (24. april 1358 - 9. oktobar 1390) bio je kralj Kastilje i Leona. Bio je sin kastiljsko-leonskog kralja Henrika II i baskijske gospodarice Ivane.

## Prvi brak 
Iz prvog braka, sa Eleonorom Aragonskom, rođen je najveći dio njegovog potomstva. Njihova djeca su bili Henrik III, kralj Kastilje, i Ferdinand I, kralj Aragonije.

## Drugi brak i kruna Portugala 
Upadao je u razmirice sa Portugalom. Prva od njih započeta je njegovim drugim brakom, sa Beatricijom, portugalskom prijestolonasljednicom. Kada je umro njegov punac, portugalski kralj Ferdinand I, Ivan je stao na stranu svoje supruge, koja je tvrdila da je ona njegov jedini zakoniti nasljednik, te tako i kraljica Portugala. Između 1383. i 1385. Portugalom je vladala anarhija i nemir. Plemstvo Portugala nije željelo da njihovim kraljevstvom vlada žena udata za stranog kralja, a bez njihove podrške, Beatricijine nade da osvoji tron pale su vodu. Ivan je konačno poražen od strane Ivana od Avisa 14. augusta 1385.

## Sukob s Engleskom 
Ivan I se nije slagao ni s engleskim princom Ivanom od Genta. Ivan je u ime svoje supruge Konstancije, najstarije kćeri kastiljsko-leonskog kralja Petra, tražio krunu Kastilje. Ivan se konačno riješio problema s vojvodom od Lancastera tako što je pristao svog najstarijeg sina i prijestolonasljednika 1387. oženiti vojvodinom kćerkom Katarinom.

Ivan I je poginuo 9. oktobra 1390. pri padu sa konja.

Kategorija:Kraljevi Kastilje
Kategorija:Trastámare
Žarko Mijatović

**Žarko Mijatović**, glumac. Rođen je 28. januara 1933 u Subotici, preminuo 16. oktobra 2011 u Zenici. Vinkovačku Gimnaziju pohađao od 1944 do 1946. Nakon završene srednje škole, studira ekonomiju u Sarajevu, a istodobno i glumu u Dram­skom studiju i Malom pozorištu. Prvim profesional­nim ugovorom vezan za Narodno pozorište u Mosta­ru (1959), a u Narodno pozorište u Zenici prelazi 1964. Tu doživljava punu glumačku afirmaciju i postaje njegov prvak. 

Najistaknutije glumačke kreacije dao je ulogama: Ahmed Nurudin (Meša Selimović, Derviš i smrt), Nosač Samuel (Isak Samokovlija, Pasthva nosača Samuela), Jago (William Shakespeare, Otelo) i drugima. Česti je gost u radio i televizijskim dramama i serijama Televizije Sarajevo gdje svojim ulogama potvrđuje izrazito glu­mačko umijeće. Zapažene je uloge dao i u bosanskohercegovačkoj kinematografiji: Valter brani Sarajevo (1972) i drugima.

Predavao je glumu u Dramskom studiju Zenica, te tako svojim pedagoškim radom podučio brojne mlade glumce Zenice. Bavio se režijom u matičnom pozorištu. Za vrijeme rata u Bosni i Hercegovini, otišao u mirovinu (1993), a do smrti povremeno glumio u BNP u Zenici. Bio je predsjednik Hrvatskog kulturnog društva Napredak u Zenici. 

## Reference 
## Vanjski linkovi 
Kategorija:Rođeni 1933.
Kategorija:Umrli 2011.
Kategorija:Biografije, Subotica

Kategorija:Bosanskohercegovački glumci
Kategorija:Zenica
Ptice selice

[mini|[Ždralovi u seobi]]
**Ptice selice** su one ptice, koje pojedina godišnja doba provode u različitim područjima.

Procjenjuje se, da se godišnje seli oko 50 milijardi ptica, od toga oko 5 milijardi između Evrope i Afrike.

Mnoge ptice selice koje u područjima Srednje Evrope provode ljeto, zimi odlaze u topliju Južnu Evropu ili Sjevernu Afriku. Takve vrste nazivaju se selicama na kraće udaljenosti. Druge odlaze u Južnu Afriku i to su selice na duge udaljenosti. Pored toga, u područja srednje Evrope na zimovanje dolaze neke ptice iz Skandinavije ili Sibira. Tako mnoge arktičke vodene ptice zimuju na obalama Sjevernog mora i uz njeme pritoke. I mnoge ptice pjevice Sjeverne i Istočne Evrope dolaze u topliju unutrašnjost Zapadne i Srednje Evrope. Vjeruje se, da se za orijentisanje koriste magnetizmom i konstelacijom zvijezda.

Za praćenje seobe ptica koristi se prstenovanje, uključujući i dokumentaciju o tome.

Ptice selice najčešće putuju u formatu slova "V" tako da međusobno izmjenjuju mjesta. To rade na način da umorna ptica odleti na kraj jata,a druga joj zamijeni mjesto. Po takvom su načinu selidbe najpoznatije divlje patke i guske. 

Kategorija:Ptice
Ornitologija

**Ornitologija** je grana zoologije koja se bavi pticama. Između ostalih, tu spadaju fiziologija, taksonomija, ekologija i ponašanje (glasanje i selidbeno ponašanje) ptica. posebno polje rada ornitologije je i istraživanje ponašanja i puteva ptica selica, na primjer uz pomoć prstenovanja. U novije vrijeme se ornitologija povezuje sa zaštitom ptica, odnosno zaštitom prirode.

[mini|***[Limosa fedoa*** koji se prstenuje radi proučavanja migracije ptica]]
**Ornitologija** je grana zoologije koja se bavi proučavanjem ptica. Nekoliko aspekata ornitologije razlikuje se od srodnih disciplina, dijelom zbog velike vidljivosti i estetske privlačnosti ptica. To je također bila oblast sa velikim doprinosom amatera u smislu vremena, resursa i finansijske podrške. Studije o pticama pomogle su da se razviju ključni koncepti u biologiji uključujući evoluciju, ponašanje i ekologiju kao što su definicija vrsta, proces specijacije, instinkt, učenje, ekološke niše, cehovi, biogeografija ostrva, filogeografija i očuvanje.
lijevo|mini|Rano istraživanje ptica fokusiralo se na kolekcionarske predmete kao što su jaja i gnijezda.
[desno|mini|[Kvinarski sistem klasifikacije ptica po Swainsonu]]
lijevo|mini|Tehnike očuvanja ptica
mini|Morfometrijska mjerenja ptica su važna u sistematici.
mini|Istraživač mjeri divljeg djetlića. Desna noga ptice ima metalnu identifikacionu oznaku.

## Reference 
Kategorija:Ptice
Kategorija:Ornitologija
Edin Mujčin

**Edin Mujčin**, jest bivši bosanskohercegovački nogometaš, rođen je 14. 1. 1970. u Kolibama Gornjim kod Bosanskog Broda. Tokom rata u Bosni i Hercegovini izbjegao je u Hrvatsku gdje je stekao državljanstvo.

Odigrao je 25 utakmica za reprezentaciju Bosne i Hercegovine. U dresu zagrebačkog Dinama odigrao je 204 utakmice i sa tom ekipom osvojio **pet naslova državnog prvaka**. U karijeri je nastupao za pionire Sloge (Kolibe Gornje), za juniore i seniore Poleta (Bosanski Brod), zatim za Marsoniu (Slavonski Brod), zagrebački Dinamo, Jef United Ichihara iz Japana, Kamen Ingrad (Velika, NK Lučko iz Zagreba, Nk Lučko, igračku karijeru završio je u NK Zelini gdje je sada postao trener.

## Reference 
Kategorija:Bosanskohercegovački nogometaši
Kategorija:Rođeni 1970.
Kategorija:Živi ljudi
Kategorija:Biografije, Brod
Kategorija:Bosanskohercegovački sportisti 20. vijeka
Kategorija:Nogometaši Dinamo Zagreba
Kategorija:Nogometaši Marsonije
Hrvatska demokratska unija Bosne i Hercegovine

**Hrvatska demokratska unija Bosne i Hercegovine** (skr. **HDU BiH**) je bosanskohercegovačka politička stranka Hrvata u Bosni i Hercegovini osnovana 15. maja 2002. godine u Mostaru.
Predsjednik stranke je Miro Grabovac Titan i trenutno je parlamentarna stranka u Federaciji Bosne i Hercegovine.

## Također pogledajte 
* Spisak političkih stranaka u Bosni i Hercegovini

## Vanjski linkovi 
* Službena stranica HDU BiH-a 

## Reference 
Kategorija:Političke stranke u Bosni i Hercegovini
Kategorija:Političke stranke osnovane 2002.
*
Kategorija:Hrvatski nacionalizam
Kategorija:Hrvatski nacionalizam u Bosni i Hercegovini
Kategorija:Hrvatske političke stranke
Kategorija:Hrvatske političke stranke u Bosni i Hercegovini
Spisak španskih kraljeva

[mini|desno|[Ferdinand II, kralj Aragonije, i Izabela I, kraljica Kastilje]]

Ovo je **spisak vladara Španije**. Vladari Španije bili su, preko kastiljske kraljice Izabele I i aragonskog kralja Ferdinanda II (takozvanih Katoličkih kraljeva) potomci vladara prethodnih hispanijskih suvereniteta. Izabela I, vladajuća kraljica Kastilje i Leona, i Ferdinand II, kralj Aragonije, Sicilije, Napulja, Valencije, Sardinije i Navare, izbacili su Maure s Pirinejskog poluostrva i tako završili preosvajanje (rekonkvistu), a svojim su brakom položili temelje za kasnije ujedinjenje španskih kraljevina pod krunom njihove kćerke Ivane. 

Iako u braku, Ferdinand i Izabela su vladali svojim kraljevstvima kao zasebnim zemljama. Kada je 1504. Izabela umrla, Ivana Luda postala je kraljica Kastilje i Leona. Po očevoj smrti postala je i kraljica Aragonije. Kraljevstva su od tada bila u personalnoj uniji, budući da je njima vladala jedna osoba, ali formalno su ujedinjena tek 1707. godine pod Filipom V.

## Burbonci 
## Bonaparti 
## Burbonci - prva restauracija 
## Savojci 
Prva Španska Republika postojala je od 1873. godine do 1874 godine.

## Burbonci - druga restauracija 
Druga Španska Republika postojala je od 1931. godine do 1939 godine.

**Francisco Franco** upravljao je državom od 1939. godine do 1975. godine.

## Burbonci - treća restauracija 
## Niz nasljednika 
Pravo na nasljeđivanje španske krune imaju potomci kralja Felipea VI. Pravila nasljeđivanja su ostala nepromijenjena još od nastanka Kraljevine Španije, a postojala su i u bivšim španskim kraljevstvima: sinovi imaju prednost nad kćerkama, potomci sina nad potomcima kćerke, te starija djeca nad mlađom djecom istoga spola. Prestolonasljednica je kraljeva starija kćerka, Leonor od Španije.

# Njena kraljevska visost, infanta Leonor od Španije - starija kćerka prijestolonasljednika
# Njena kraljevska visost, infanta Sofía od Španije - mlađa kćerka prijestolonasljednika
# Njena kraljevska visost, infanta Elena, vojvotkinja od Luga - kraljeva starija kćerka
# Njegova ekselencija, Felipe Juan Froilán de Marichalar y de Borbón - sin vojvotkinje od Luga
# Njena ekselencija, Victoria Federica de Marichalar y de Borbón - kćerka vojvotkinje od Luga
# Njena kraljevska visost, infanta Cristina, vojvotkinja od Palme de Mallorce - kraljeva mlađa kćerka
# Njegova ekselencija, Juan Valentín Urdangarín y de Borbón - najstariji sin vojvotkinje od Palme de Mallorce
# Njegova ekselencija, Pablo Nicolás Sebastián Urdangarin y de Borbón - srednji sin vojvotkinje od Palme de Mallorce
# Njegova ekselencija, Miguel Urdangarín y de Borbón - najmlađi sin vojvotkinje od Palme de Mallorce
# Njena ekselencija, Irene Urdangarín y de Borbón - kćerka vojvotkinje od Palme de Mallorce

## Također pogledajte 
Vladari ranijih država na Pirinejskom poluotoku:

* Spisak asturijskih vladara
* Spisak kastiljskih vladara
* Spisak galicijskih vladara
* Spisak leonskih vladara
* Spisak navarskih vladara
* Spisak aragonskih vladara
* Spisak valencijskih vladara

Kategorija:Španski vladari
Kategorija:Spiskovi
Viski

desno|mini|300px|Različiti tipovi viskija
**Viski** (engl. *whisky* ili *whiskey*) označava kategoriju žestokih alkoholnih pića, koja su destilovana iz žitarica i čuvana u hrastovim bačvama. Zavisno od upotrebljene žitarice, varira i vrsta viskija. U najčešće korišćene spadaju ječam, mljeveni ječam, raž, mljevena raž, pšenica, kukuruz ili zob. Osim prema žitaricama, vrste viskija variraju i prema alkoholnom sadržaju i kvalitetu.

Prvi zapis o proizvedenom viskiju potiče iz 1405. godine iz Irske.

## Kontraverza oko imena na engleskom 
Dva načina pisanja riječi "whiskey" ili "whisky" proizilaze iz dva govorna područja engleskog jezika, tj. Kraljevstva i sjeverno američkog kontinenta. Iako vrste pisanja nemaju ništa sa porijeklom ili vrstom viskija, ljubitelji viskija su ovim imenicama prisvojili regionalno značenje. U svijetu ljubitelja se sa *whisky* označavaju samo Scotch, Blended Scotch i sorte iz Velsa i Engleske, dok se sa *whiskey* označavaju Burbon i Irish pored ostalih varijanti van ostrva. Kao izvor ovog pića se uzima Irska te se pretpostavlja da su naziv *whiskey* (u izvornom obliku) na američki kontinent donijeli irski doseljenici. Danas se svojata ne samo naziv nego i izvor ovog alkoholnog napitka između Škotske, Engleske, Irske i američkog kontinenta.

## Tipovi viskija 
Najčešći tipovi viskija su:

* Scotch
* Irish (whiskey)
* Bourbon (whiskey)
* Kanadian (whiskey)
* Single Malt

Kategorija:Alkoholna pića
Una riversplash

**Una Riversplash** je muzički festival u organizaciji Una ritam centra iz Bihaća.
Temeljio se na Dub / Reggae / Soundystem / Eko ideologiji i bio je prvi festival tog tipa u BiH.
Prvi Una riversplash održan je 13. jula 2006. godine u sklopu Bihaćkog ljeta (Bihać, Gradska otoka). Drugi Riversplash održan je od 3. do 5. augusta 2007. na istoj lokaciji, dok je zadnji festival djelomično održan od 23. do 27. jula 2008. u okolini Bihaća (Račić).

### Una riversplash 2006 
13.07.2006 Bihać, Gradska otoka

Učesnici:
* The Steppers
* Defence
* UNAffected soundsystem
* Sigmundovoj djeci je dosadno

### Una riversplash 2007 
od 3. do 5. augusta 2007 Bihać, Gradska otoka

Učesnici **Main** **stage**:
* Vuneny
* Bilk
* Leut Magnetik
* Natty strike soundsystem
* Dub rebellion
* Defence
* Isiah Shaka and Soul Fire band
* Post Scriptum
* Kanda,Kodža i Nebojša
*+ **Soundsystem stage** (10+ izvođača iz balkanske regije)

### Una riversplash 2008 
od 23. do 27. jula 2008, Bihać (Račić)
Učesnici **Main stage**:
* Zenzile
* Del Arno Band
* Omar Perry
* B.R. Stylers
* Defence 
* Darko Rundek & Cargo Orkestar 
*  Straight Jackin
* Dubzilla
* Officer Down
**ROOTS STAGE**
· 
· BAGA SOUND (BIH)
· JAH OPTION (SLO)
· DIASPORA DUB SYSTEM (SWE)
· ROOTS IN SESSION (SLO)
· IRIE REVOLUTION (SRB)
· LAR PLUR LAR (CRO)
· MILITA SOUND CREW (SWE/BIH)
· BOOM SOUND (US, AL,M, SW)
· MOFIAH MOVEMENT (SLO)
· LUNA MORADO (CRO)
· CHOWASIAH SELECTA (SRB)
· B-FINE (SIERRA LEONE)
· KING SHANGO SOUNDSYSTEM (CRO)
· JAHKOZZA meets M.I.S.T. (CRO)
· ITAL VISION (SRB)

***PSY STAGE***
· DJ DaLtOn & Koorie (Cosmic Tribe / Distortion Crew, Ri)
· ARRONAX (Transistanze, Mo)
· MR. GRIN (Sa / Israel)
· MOAI (trip.co.ba, Mo)
· WEDRAN (Triptonite/Dom Mladih, Sa)
· TAURUS GEMINI (Transistanze, Ze)
· SCARAB (Transistanze, Ze)
· TENSSA (Kali Project / Inner Sunrise / Ultiva Rec. BL)
· DaMzaH (Kali Project / Inner Sunrise / Ultiva Rec. / Herbal Hours, BL)
· TIN (Inner Sunrise, BL)
· STRIDER (Inner Sunrise, BL)
· COAGOA (Retrodox Lab, BL)
· KUNOICHI (Odron Productions, Gr)
· INDRA (ChilliBar, ZG)
· EUPHORICc vs PRS LEE (Multiverse, NS)
· SPARK vs ALJOSHA (Multiverse, NS)
· E.BUG (Ultiva Rec. Moonsun Rec. Cha)

'***DECO & VJing***
· KOLOR KULTURA (Sa)
· MOAI (trip.co.ba, Mo)
· MAYA (Kolor Kultura, Sa)

## Vanjski linkovi 
*Una riversplash 07 galerija 
*Una riversplash My space
*Una riversplash

Kategorija:Muzika u Bihaću
Kategorija:Festivali u Bosni i Hercegovini
Tekila

desno|mini|300px|Različite vrste tekile
**Tekila** (šp. *Tequila*) je alkoholno piće prvobitno napravljeno u okolini Tequile, grada u zapadnoj meksičkoj državi Jalisco. Pravi se od biljke agave i obično sadrži 38-40% alkohola, ali postoje i neke vrste od 43–46% alkohola.

## Vrste tekile 
Tekila se obično proizvodi u pet kategorija:

* **oro** ("zlatna") – tekila koja je "mlada i iskvarena", što znači da se karamela, šećer ili glicerin dodaju da sliči okusu starije tequile
* **blanco** ("bijela") ili **plata** ("srebrna") – novo, bijelo alkoholno piće
* **reposado** ("odležala") – minimalno 2 mjeseca, ali kraće od godinu dana čuvana u hrastovim bačvama
* **añejo** ("stara" ili "određeno godište") – minimalno godinu dana, ali manje od 3 godine u hrastovim bačvama
* **extra añejo** ("extra stara")– minimalno 3 godine u hrastovim bačvama.

Proces starenja mijenja boju tekile, ali katkad se neovisno o starosti dodaje karamela kako bi se dobila tamna boja. Što je starija, tekila je tamnija, dok je tek napravljena neobojena.

Pogrešno je shvatanje da neke tekile imaju crva u boci. Crv je zapravo oblik moljca Hypopta agavis koji živi na biljci agavi. Nalazak moljca na biljkama tokom procesa proizvodnje rezultira nižom kvalitetom proizvoda.

## Konzumiranje 
Tekila se poslužuje uz malo soli i kriškom limuna. To se zove "tequila cruda", katkad nazvana i "poliži-srkni-posiši" (odnosi se na način kombinovanja sastojaka). Osoba koja pije ovlaži stražnji dio dlana (između palca i kažiprsta) i posoli. Zatim poliže so, popije tekilu i posiše limun. So ublažava žestinu tekile, dok voće uravnotežuje i začinjava ukus.

U Njemačkoj i još nekim državama umjesto soli i limuna koristi se cimet i kriška narandže. Kao i druga alkoholna pića, tekila se koristi u razne svrhe.

Kategorija:Alkoholna pića
Sandra Bagarić

**Sandra Bagarić** jest operna pjevačica i glumica, rođena 5. aprila 1974. u Zenici.

## Biografija 
Srednje muzičko obrazovanje stekla je u Zenici i Sarajevu.
Diplomirala je 1996. na Muzičkoj akademiji u Zagrebu u klasi sopranistice  Ljiljane Molnar-Talajić. 
Koncertno je nastupala u: Hrvatskoj, Bosni i Hercegovini, Sloveniji, Italiji, Belgiji, Njemačkoj, Mađarskoj, SAD-u (Florida, Portotiko, Hawaii) i Japanu. Djeluje i kao voditeljica u muzičkim emisijama i show-programima na televizijama u Hrvatskoj i Bosni i Hercegovini. Članica je Hrvatskog udruženja muzičkih umjetnika. 
Zapaženi su njeni brojni nastupi širom svijeta kao i nastupi u reklamnim spotovima i kampanjama. Za HTV nastupala je u muzičkoj emisiji "Za srce i dušu". Trenutno je angažovana u zagrebačkom teatru Komedija.

## Uloge 
* "Madame Troubadur", opereta Felixa Albinija,
* "Grofica Marica", uloga Marice u predstavi Emrea Kalmana, 
* "Kneginja čardaša", uloga Sylve u predstavi Emrea Kalmana,
* "Šišmiš", uloga Rosalinde u operi Johanna Straussa mlađeg, 
* "Boccaccio", uloga Fiamette u operi Franza Suppea,
* "Noć u Veneciji", uloga Anine u operi Johanna Straussa mlađeg, 
* "Mala Floramye", uloga Floramye u predstavi Ivo Tijardovića, 
* "Tko pjeva zlo ne misli" (sa ZGK "Komedija"), 
* "Kod bijelog konja", uloga Josephe sa Narodnim gledališčem iz Maribora, 
* "Ljubavni napitak", uloga Adine u operi sa HNK iz Splita.

## Filmovi 
* "Obećana zemlja" (2002),
* "Zabranjena ljubav" (2004),
* "Tvoje lice zvuči poznato" (2014).

## Vanjski linkovi 
* http://www.discogs.com/artist/Sandra+Bagarić

## Reference 
Kategorija:Rođeni 1974.
Kategorija:Biografije, Zenica
Kategorija:Bosanskohercegovački muzičari
Kategorija:Bosanskohercegovački operski pjevači
Kategorija:Hrvatski operski pjevači
Kategorija:Hrvatske glumice
Kategorija:Živi ljudi
Kategorija:Bosanskohercegovačke glumice
Robert Putnam

mini|Robert Putnam
**Robert David Putnam** (rođen 9. januara, 1941; Rochester, New York1941.) je politolog i profesor Univerziteta u Harvardu. Autor je kontroverznog djela "*Bowling Alone*" (*Kuglanje sa samim sobom*) u kome je iznio tvrdnje kako od 60-tih godina 20. vijeka Sjedinjene države prolaze kroz kolaps građanskog, socijalnog i političkog života.
## Objavljeni radovi (dio)
**The Beliefs of Politicians: Ideology, Conflict, and Democracy in Britain and Italy* (1973)
**The Comparative Study of Political Elites* (1976)
**Bureaucrats and Politicians in Western Democracies* (sa Joel D. Aberbach i Bert A. Rockman, 1981)
**Hanging Together: Cooperation and Conflict in the Seven-Power Summits* (sa Nicholas Bayne, 1984; ispravljen 1987)
**Diplomacy and Domestic Politics: The Logic of Two-Level Games.* International Organization. 42 (Ljeto 1988): 427-460.
## Reference 
## Vanjski linkovi
*Harvard Kennedy School homepage
*Biografska stranica na Saguaro Seminar
*Saguaro Seminar
*Službeni website za *Bowling Alone*
*
***Booknotes* intervju sa Putnamom na *Bowling Alone*, 24. decembar, 2000.
*"Better Together",  inicijativa za Saguaro Seminar

Kategorija:Politolozi
Zona Zamfirova (film)

***Zona Zamfirova*** je srpski film iz 2002. Godine. Predstavlja dirljivu ljubavnu priču između pripadnika različitih društvenih slojeva, Maneta (Vojin Ćetković) i bogataške kćerke Zone (Katarina Radivojević), smještenu u ambijent starog Niša s kraja 19. vijeka. Vještim zapletima oslikan je neponovljivi južnjački mentalitet, duh i temperament, te skladno oživljena atmosfera davno prohujalih vremena, koja su ostavila trag i na današnjicu. Jedan od najambicioznijih filmskih projekata nadmašio je sva očekivanja i postao udarna tema u filmskoj industriji, komedija koju svi kritičari hvale. Film je urađen po istoimenom romanu Stevana Sremca.

*Zona Zamfirova* je najgledaniji srbijanski film svih vremena sa preko 1.200.000 gledalaca u kinima.

## Muzika 
Film obiluje starogradskom muzikom južne Srbije, koja je objavljena i to na dva kompakt diska: Manetova muzika i Zonina muzika.

## Vanjski linkovi 
* 

Kategorija:Srbijanski filmovi
Kategorija:Filmovi iz 2002.
Kategorija:Filmovi na srpskom jeziku
Kategorija:Filmovi zasnovani na romanu
Kategorija:Filmovi s radnjom u Srbiji
Nikola Đuričko

**Nikola Đuričko** je srbijanski glumac, rođen u Beogradu 9. jula 1974. Unuk je glumice Tomanije Đuričko. Oženjen je Ljiljanom Nešić (7. juna 2002). Iza sebe ima brak sa suprugom Ivanom od koje je razveden 23. jula 2002.

Krajem 2019. preselio se iz Srbije u Los Angeles sa porodicom.

## Filmografija 
* Stranger Things, (2016), kao pilot Jurij
* Montevideo, vidimo se, (2014), kao Živković 
* World War Z, (2013), kao kapetan broda "Belorus Airways" 
* Na putu za montevideo, (2013) kao Živković  
* Svjetski rat Z, (2013), kao pilot aviona 
* Top je bio vreo, (2013) 
* Djeca, (2012), kao Tarik  
* Smrt čoveka na Balkanu, (2012), kao agent za nekretnine 
* Artiljero, (2012), kao glumac 
* U zemlji krvi i meda, (2011) kao Darko 
* Montevideo, Bog te video, (2010) kao Živković 
* Kao rani mraz, (2010), kao Nađ Mandić 
* Žena sa slomljenim nosom, (2010), kao Bariton 
* Ma nije on takav, (2010), kao Paki 
* Ljudski zverinjak, (2009), kao Srđan Vasiljević  
* Greh njene majke, (2009), kao Dimitrije  
* Rode u magli, (2009), kao Švaba 
* Vratiće se rode, (2007 - 2008), kao Švaba 
* Pozorište u kući, (2007), kao Klativoda 
* Technotise: Edit i Ja, (2007), kao Nikola
* Bacio sam čini na tebe, (2007), kao Paki
* Mile protiv tranzicije, (2007), Nikola Đuričko 
* Agi i Ema, (2007), kao ujak 
* S. O. S. – Spasite naše duše, (2007)
* Sedam i po, (2006), kao Simke
* Ne skreći sa staze, (2006), kao Narator
* Ivkova slava, (2005), kao Svetislav
* Jug jugoistok, (2005)
* Balkanski rulet, (2005), kao Petar
* Diši duboko, (2004), kao Bojan
* Iluzija, (2004), kao Pariz
* Kad porastem biću Kengur, (2004), kao Kengur
* Pljačka trećeg rajha, (2004), kao Kalauz
* Laku noć, deco, (2003), kao Dečak
* Yu, (2003),
* Taksista, (2003), kao Taksista
* Kordon, (2002), kao Dušan
* Zona Zamfirova, (2002), kao Perica
* T.T. Sindrom (2002), kao Sale
* Mrtav ‘ladan, (2002) kao Limeni
* Virtualna stvarnost, (2001), kao Andrija
* Bumerang, (2001), kao Stampedo
* Nataša, (2001), kao Marko
* Munje, (2001), kao Gojko Sisa
* Normalni ljudi, (2001), kao Steva
* Zemlja istine, ljubavi i slobode, (2000)
* Kod male sirene, (1999)
* Nebeska udica, (1999), kao Siske
* Lajanje na zvezde, (1998), kao Milić Gavranić Tupa
* Do koske, (1996), kao Mali
* Gore - dole, (1996). kao Vojnik kod Buleta
* Otvorena vrata, (1994), kao Vojislav "Vojkan/Voja" Jakovljević
* Vukovar poste restante, (1994), kao Goran
* Rugalice i ubice, (1994), kao Igor
* Poslednji krug u Monci, (1989), kao Nikola
* Gospođa ministarka, (1889), kao Raka
* Šta je s tobom, Nina, (1984), kao Boris
* Serija o bojama, (1980), kao Dečak

## Reference 
## Vanjski linkovi 
* 

Kategorija:Srbijanski glumci
Kategorija:Biografije, Beograd
Kategorija:Rođeni 1974.
Kategorija:Živi ljudi
Zoran Janković (vaterpolist)

mini|desno|Zoran Janković
**Zoran Janković** (Zenica, 8. januar, 1940 – Beograd, 25. maj 2002) bio je jugoslavenski i srbijanski vaterpolist i član jugoslavenske reprezentacije.

## Karijera 
Vaterpol je igrao kao član Partizana iz Beograda. Za jugoslavensku reprezentaciju odigrao je 106 utakmica. Bio je u timu koji je osvojio prvu zlatnu medalju za Jugoslaviju na Olimpijskim igrama 1968. u Mexico Cityju. Janković je prvi i dosad jedini vaterpolist koji je na jednoj olimpijskoj utakmici postigao 10 golova, i to u susretu protiv Japana, u kojem je Jugoslavija pobijedila 17:2.
## Reference 
## Vanjski linkovi 
Kategorija:Rođeni 1940.
Kategorija:Umrli 2002.
Kategorija:Jugoslavenski vaterpolisti
Kategorija:Biografije, Zenica
Kategorija:Osvajači zlatne medalje na Olimpijskim igrama (Jugoslavija)
Kategorija:Osvajači srebrne medalje na Olimpijskim igrama (Jugoslavija)
Kategorija:Bosanskohercegovački sportisti 20. vijeka
Spisak kastiljskih kraljeva

Prva kastiljska država bila je Grofovija Kastilja, kojom su vladali:

* 930-970 Fernan Gonzalez 
** u borbi za prevlast sa Ansur Fernandez 944-947 
* 970-995 Garcia I 
* 995-1017 Sančo I
* 1017-1029 Sančo I
* 1029-1032 Mayor Kastiljska
** 1029-1035 Sančo III, kao *de jure uxoris* (po pravu žene) grof nastavio vladati nakon Mayorine smrti

Godine 1035. nastala je Kraljevina Kastilja, kojom su vladali:

## Dinastija Jimenez 
[mini|155px|[Grb Kastilje]]
[mini|155px|[Grb Kastilje i Leóna]]

* 1035-1065 Ferdinand I 
* 1070-1072 Sančo II od Kastilje i Leona
* 1072-1109 Alfons VI, također kralj Leona
* 1109-1126 Uraka, kraljica Leona

## Dinastija Ivrea 
Sljedeći vladari su potomci Urake i njenog prvog muža.

* 1126-1157 Alfons VII, također kralj Galicije i Leona
* 1157-1158 Sančo III 
* 1158-1214 Alfons VIII 
* 1214-1217 Henrik I
* 1217 Berengarija 
* 1217-1252 Ferdinand III, također kralj Leona, kanoniziran 1671. godine

Svi daljnji vladari su također i vladari Leona.

* 1252-1284 Alfons X
* 1284-1295 Sančo V
* 1295-1312 Ferdinand IV 
* 1312-1350 Alfons XI
* 1350-1369 Petar

## Dinastija Trastamara 
* 1369-1379 Henrik II
* 1379-1390 Ivan I
* 1390- 1406 Henrik III
* 1406-1454 Ivan II
* 1454-1474 Henrik IV
* 1474-1504 Izabela I
**1474-1504 Ferdinand V
* 1504-1555 Ivana
** 1504-1506 Filip I

Karlo I, sin Ivane I, naslijedio je kraljevstva svoga dede, svoje majke i oca, te carstvo svoga dede po ocu.

### Dinastija Habsburg 
Nasljednik Karla II bio je Filip V, koji je Kastilju i Aragoniju ujedionio u Kraljevinu Španiju.

## Također pogledajte 
* Spisak španskih vladara

Kategorija:Kastiljski vladari
Donje Ratkovo (Ključ)

**Donje Ratkovo** je naseljeno mjesto u sastavu općine Ključ, Bosna i Hercegovina.

## Stanovništvo 
## Reference 
## Vanjski linkovi 
* Zvanični sajt općine Ključ
Zoran Živković

**Zoran Živković** (rođen 22. decembra 1960. u Nišu) srpski je političar i bivši premijer Republike Srbije nakon ubistva Zorana Đinđića. Za premijera je imenovan 18. marta 2003, i na dužnosti je ostao do izbora nove srbijanske Vlade - 4. marta 2004.

Imao je značajnu ulogu tokom protesta i svrgavanja Slobodana Miloševića. Poslije ubistva Zorana Đinđića, godinu dana je bio na čelu Vlade Srbije. Njegovu vladavinu obilježili su period vanrednog stanja i Operacija Sablja, akcija usmjerena na pronalaženje odgovornih za politička ubistva i borbu protiv organiziranog kriminala. Živković je kasnije formirao liberalnu Novu stranku i bio njen predsednik do ostavke 2020.  Nakon toga je postao izvršni direktor Centra za razvoj civilnog društva MilenijuM.

Bio je i zamjenik predsjednika Demokratske stranke, te gradonačelnik Niša od 1997. do 2000.

## Reference
## Vanjski linkovi
*bbc.co.uk
*milenijum.org
*danas.rs

Kategorija:Rođeni 1960.
Kategorija:Živi ljudi
Kategorija:Biografije, Niš
Kategorija:Srbijanski političari
Kategorija:Premijeri Srbije
Kategorija:Dobitnici Nagrade "Miloš Crnjanski"
Socijalistička partija Srbije

**Socijalistička partija Srbije** je politička stranka u Srbiji.Osnovana je jula 1990. godine, ujedinjenjem Socijalističkog saveza radnog naroda Srbije i Saveza komunista Srbije.Njen prvi predsjednik bio je Slobodan Milošević, koji je u to vrijeme bio predsjednik Predsjedništva Srbije. Pod Miloševićevim vođstvom,SPS je imao apsolutnu vlast u Srbiji u periodu 1990 -2000. Oborena je sa vlasti oktobra 2000. godine,nakon što je Milošević izgubio na vanrednim izborima za predsjednika SR Jugoslavije. Decembra iste godine,SPS doživljava katastrofalan poraz na vanrednim izborima za srbijanski parlament (osvaja 37 zastupničkih mjesta).

Nakon Miloševićeva izručenja Haškom tribunalu,juna 2001. godine, stranku je i dalje formalno vodio on. Međutim,u SPS-u nastaju ozbiljne podjele koje su vodile osnivanju raznih frakcija.

Poslije Miloševićeve smrti,marta 2006. godine,stranka nije imala lidera sve do decembra iste godine kada je za drugog predsjednika SPS izabran Ivica Dačić. Januara 2007. godine, SPS na izborima za srbijanski parlament osvaja svega 16 zastupničkih mjesta što je njegov najlošiji rezultat od osnivanja.

Kategorija:Političke stranke u Srbiji
Kategorija:Socijalizam
Kategorija:Socijaldemokratija
Christina Stürmer

**Christina Stürmer** (fon. *Kristina Šturmer*) (9. juni 1982., Altenberg kod Linza, Austrija) je austrijska pop-rock pjevačica.

## Biografija
Od svoje 13. godine Christina je pod uticajem roditelja počela svirati saksofon u jednoj jazz-grupi. Pored saksofona, svira još i flautu. Nakon održanog šoua *Starmania* 2003. godine u organizaciji medijske kuće ORF, postala je poznata u cijeloj Austriji. Nedugo zatim snima svoj prvi singl *Ich lebe* koji je 9. sedmica zauzimao prvo mjesto austrijske top-liste. Nakon toga izdala je cijeli niz singlova i albuma.
[desno|mini|Christina Stürmer na koncertu u [Hanoveru 2005]]

## Diskografija
### Albumi
### Singlovi
* *Ich lebe* (2003)
* *Geh nicht, wenn du kommst* (2003)
* *Mama Ana Ahabak* (2003)
* *Vorbei* (2004)
* *Bus durch London* (2004)
* *Weißt du wohin wir gehen?* (2004)
* *Liebt sie dich so wie ich?* (2005)
* *Ich lebe* (2005)
* *Engel fliegen einsam* (2005)
* *Immer an euch geglaubt* (2006)
* *Nie genug* (2006)
* *Um bei dir zu sein/An Sommertagen* (2006)
* *Ohne dich* (2006)
* *Scherbenmeer* (2007)
* *Augenblick am Tag* (2007)
* *Um bei dir zu sein* (2007)
* *Mitten unterm Jahr* (2007)
* *Träume leben ewig* (2008)
* *Fieber* (2008)
* *Ist mir egal* (2009)
* *Mehr als perfekt* (2009)
* *Wir leben den Moment* (2010)
* *Wenn die Welt untergeht* (2010)

### Prateći članovi grupe
*  Oliver Varga - električna gitara
*  Hartmut Kamm - gitara
*  Klaus Pérez-Salado - bubnjevi
*  Gwenael Damman - bas

### Nagrade 
;2004
*Amadeus Austrian Music Award u kategoriji *Pop/rock pjevačica iz Austrije* i *Otkriće godine iz Austrije*

;2005
**Amadeus Austrian Music Award* u kategoriji *Pop/rock pjevačica iz Austrije* i *Najbolji domaći singl*
*Bronzani Bravo Otto u kategoriji *Pjevačica*

;2006
**Amadeus Austrian Music Award* u kategoriji *Pop/rock pjevačica iz Austrije* i *Najbolji domaći singl*
*DIVA-Award *Novi talent godine*
*Echo u kategoriji *Pop/rock pjevačica iz Austrije*

;2007
**Amadeus Austrian Music Award* u kategoriji *Pop/rock album godine iz Austrije*
**Audi Generation Award 2007*

## Vanjski linkovi
* Oficijelna web stranica
* Christina Stürmer.de
* Intervju i sl. 

## Reference 
Stürmer, Christina
Kategorija:Biografije, Altenberg bei Linz
Kategorija:Rođeni 1982.
Njutn (jedinica)

**Njutn** je jedinica za silu po SI sistemu.
mini|Jedan Njutn

Simbol je N. Sila je vektorska veličina i ona je određena intenzitetom, pravcem, smjerom i napadnom tačkom. Oznaka za silu u fizici je *F*.

Prema Drugom Newtonovom zakonu, silu dobijamo kada pomnožimo masu tijela i ubrzanje koje ta sila daje tijelu, pa je, prema tome, jedinica za silu \frac{kgm}{s^2}, a s obzirom na to da je po SI sistemu jedinica njutn, imamo da je:

1N=1 \frac{kgm}{s^2}.

Možemo reći da je sila od jednog njutna sila koja tijelu mase 1&nbsp;kg daje konstantno ubrzanje od 1&nbsp;m/s2.

## Također pogledajte 
* SI sistem
* Džul
* Kilopond
* Paskal (jedinica)

## Reference 
## Vanjski linkovi 
* https://www.bipm.org/documents/20126/41483022/SI-Brochure-9-EN.pdf/2d2b50bf-f2b4-9661-f402-5f9d66e4b507?version=1.10&download=true

Kategorija:Jedinice za silu
Kategorija:Izvedene SI jedinice
Kategorija:Isaac Newton
Mensur Čamo

**Mensur Čamo** (Zenica, 1955 — Prag, 31. mart 2006) bio je bosanskohercegovački novinar i urednik Radio Slobodna Evropa.

## Biografija 
Novinarstvom se počeo baviti u Sarajevu, gdje je diplomirao komparativnu književnost i dramaturgiju na Filozofskom fakultetu u Sarajevu.

Pisao je i izvještavao za brojne medije na prostoru bivše Jugoslavije, od Sarajeva, Zagreba, Splita, Beograda, surađivao sa BBC-om i uglednim istraživačkim institutima u Londonu i Washingtonu.

Njegov tekst "Sarajevo - opsada u 12 činova" poslužio je kao osnova za libreto za operu "Sarajevo", britanskog kompozitora Nigela Osborna, koja je izvedena u Edinburgu 1994. U programu Radija Slobodna Evropa pokrenuo je rubriku "Haška hronika" i bio je prvi urednik i kreator web stranice Programa na južnoslavenskim jezicima.

Preminuo je u Pragu, 31. marta 2006.

## Reference 
Kategorija:Rođeni 1955.
Kategorija:Umrli 2006.
Kategorija:Bosanskohercegovački novinari
Kategorija:Biografije, Zenica
Hasan Begičević

**Hasan Begičević** bio je bosanskohercegovački akademski slikar, rođen je 1929. godine u Zenici. Školovao se u Zenici i Sarajevu u klasi akademika Ismeta Mujezinovića. Poslije završetka školovanja vratio se u Zenicu i do penzionisanja radio je kao pedagog likovne umjetnosti u brojnim zeničkim školama. Bio je član likovnog kluba zeničkih slikara. Svoja djela izlagao je na velikom broju zajedničkih i samostalnih izložbi u zemlji i inostranstvu. Pored niza priznanja za svoj slikarski opus, Hasan Begičević dobitnik je i Nagrade grada Zenice. Hasan Begićević je umro  10. septembra 2000. godine u Zenici. 

## Reference 
## Vanjski linkovi 
* http://www.zenica.net/galerija/hasan/index.htm
* http://www.idoconline.info Stvaranjem protiv razaranja

Kategorija:Rođeni 1929.
Kategorija:Umrli 2000.
Kategorija:Biografije, Zenica
Kategorija:Bosanskohercegovački slikari
Kategorija:Jugoslavenski slikari
Mrtav 'ladan

'''''Mrtav 'ladan''''' je srbijanska komedija scenariste i režisera Milorada Milinkovića. Glavne uloge tumače Nenad Jezdić, Srđan Todorović, Bata Paskaljević i Nikola Đuričko.

## Radnja 
Dvojica braće, Kiza i Lemi, švercuju svog mrtvog djeda u vozu jer nemaju novac da ga prebace iz Beograda u Vršac, gdje ih čeka njihov nezgodan otac, koga se mnogo plaše. U vozu se nađe i narkodiler Limeni, koji, plašeći se policije, ubaci mrtvacu paketić droge u džep. Kiza i Lemi odlaze u vagon-restoran, dok voz naglo koči, a težak kofer pada djedu na glavu. Ostali putnici u kupeu konstatuju da je to ubilo djeda. Svako iz svojih razloga ne želi policiju u kupeu i oni odluče izbaciti djeda kroz prozor.

Kiza i Lemi nastave put da potraže svog djeda. U potrazi je i policajac koji ga traži zbog nagrade, a tu se nađu i vlasnici koji se svađaju na čiju je teritoriju djed sletio: Limeni, koji traži drogu, i vozač šlepera, u čijem je kamionu djed završio.

## Vanjski linkovi 
* 

Kategorija:Filmovi iz 2002.
Kategorija:Srbijanski filmovi
Kategorija:Filmovi na srpskom jeziku
Kategorija:Filmovi s radnjom u Srbiji
Nasko Frndić

**Nazif Nasko Frndić** (3. aprila 1920 - 31. maja 2011) poznat i kao **Nasko Aganov** bio je bosanskohercegovački i hrvatski književnik, publicista, urednik i kritičar.

## Biografija 
Rođen je 3. aprila 1920. u Zenici. Godine 1941. završio je Gimnaziju u Sarajevu. a diplomirao na Filozofskom fakultetu u Zagrebu 1953. Uređivao je časopis Izvor od 1949. do 1951, nakon čega je od 1953. do 1959. radio prvo kao saradnik, a onda i kao urednik u Borbi. U periodu od 1954. do 1990. je radio kao pozorišni kritičar Borbe. Uređivao je Jazu od 1960. 1961, a zatim u Zori. Između 1973. i 1977. bio je direktor Zore, a nakon spajanja s Grafičkim zavodom Hrvatske bio je njegov glavni urednik do 1980. Također je bio član uredništva Republike 1975–80. Penzionisan je 1983.

Umro je 31. maja 2011. u Zagrebu, te je ukopan na gradskom groblju na Mirogoju.

## Djela 
Autor je knjige *Dvije drame iz prošlosti Bosne*, koja se sastoji od drama *Alibegovo pismo Evropi i Americi*, te *Krvave sablje Omer-paše Latasa*. Između ostalog njegova djela su i zbirke *Bez dlake na jeziku epigrami, epitrafi, epigrafi* i *Muslimanske junačke pjesme.* *Alibegovo pismo Evropi i Americi* je drama koja se dešava u Zenici početkom 20. vijeka. *Krvave sablje Omer-paše Latasa* je drama koja je smještena u kraj 19. vijeka u Travniku i Sarajevu.

* Dan cvjetače (1958)
* Prvo kupatilo (1958)
* Svi moji unuci (1958) 
* Muslimanske junačke pjesme (1969) 
* Bez dlake na jeziku (1964) 
* Narodni humor i mudrost Muslimana (1972)
* Mostovi (1975)
* Iz mračnog ćemo doca na visove se peti (1976)
* Čudovita Bosna (2008)

## Reference 
## Vanjski linkovi 
* Nasko Frndić na OpenLibrary.org

Kategorija:Rođeni 1920.
Kategorija:Umrli 2011.
Kategorija:Biografije, Zenica
Kategorija:Bosanskohercegovački pisci
Kategorija:Hrvatski pisci
Rt dobre nade

mini|desno|300px|Rt dobre nade
**Rt dobre nade** (afr. *Kaap die Goeie Hoop*) jeste kameniti rt na atlantskoj obali Južnoafričke Republike. Postoji veoma česta zabluda da je ovaj rt najjužnija tačka Afrike, ali to nije tačno. Najjužnija tačka Afrike je Igleni rt, udaljen oko 150&nbsp;km jugoistočno. Kao jedan od najpoznatijih rtova u južnom Atlantiku, Rt dobre nade bio je od posebnog značaja mornarima dugo godina i često se spominje samo kao "Rt".

## Historija 
mini|Satelitski snimak Rta dobre nade
Prvi Evropljanin koji je došao do Rta dobre nade bio je portugalski istraživač Bartolomeu Dias 1488. godine. Dias ga je najprije imenovao Olujni rt, ali portugalski kralj Ivan II preimenovao ga je u Rt dobre nade, jer je pružao nadu da se otvara pomorski put za Indiju. U zemlji oko rta živjeli su Hotentoti. Prvi Holanđani naselili su se 1652. Holandski kolonijalni upravitelj Jan van Riebeeck oko 50&nbsp;km od rta uspostavio je logor za snabdijevanje Holandske istočnoindijske kompanije. Tu se kasnije razvio grad Cape Town, danas jedan od glavnih gradova Južnoafričke Republike. Snabdijevanje svježom hranom bilo je od najveće važnosti za duga putovanja oko Afrike, pa je Cape Town postao značajna stanica i luka za brodove. Hugenoti su 31. decembra 1687. stigli u ovaj grad. Oni su pobjegli od vjerskih progona iz Francuske u Holandiju. Državi su bili potrebni vješti farmeri na Rtu dobre nade, pa su tu preselili Hugenote. Kolonija je polahko rasla, a za 150 godina protezala se nekoliko stotina kilometara sjeverno i sjeveroistočno. Velika Britanija je 1795. zauzela koloniju Cape, ali se povukla 1803, nakon čega su je ponovo zauzeli 1806 godine. Teritorija je postala dio Velike Britanije po Englesko-holandskom sporazumu iz 1814. i od tada je to bila kolonija *Cape*. Ostala je britanska kolonija sve do stjecanja nezavisnosti Južnoafričke unije 1910.

## Flora i fauna 
Rt dobre nade je raznovrstan habitat, od stijena, plaža do otvorenog mora i tu živi najmanje 250 vrsta ptica. Strateški položaj rta između dvaju okeana osigurava raznolik i bogat život u moru. Tu se mogu vidjeti kitovi, foke i delfini.

Veliko je bogatstvo biljnog svijeta u okolini rta. Ima oko 1100 vrsta biljaka, od kojih su mnoge endemske.

## Također pogledajte 
* Rt Horn

## Reference 
Kategorija:Geografija Afrike
Kategorija:Rtovi u Južnoafričkoj Republici